Sopimus opinnäytetyöstä

# Sopijaosapuolet

|  |  |
| --- | --- |
| **Toimeksiantaja** |       |
| **Toimeksiantajan edustaja** |       |
| **Yhteystiedot** (osoite, puhelinnumero (matkapuhelin), sähköpostiosoite) |       |
| Opinnäytetyön toimeksiantajan edustajana hyväksyn mahdollisen yhteydenoton opinnäytetyön tuottamista jatkokehitysehdotuksista/-ideoista [ ]  Kyllä [ ]  Ei |
| Mikäli haluat jatkossakin tietoa Jamkin koulutuksista, palveluista ja tapahtumista, voit jättää yhteystietosi osoitteessa <https://www.jamk.fi/fi/jamk/ajankohtaista-jamkissa/tilaa-jamkin-uutiskirje> |
| **Jyväskylän ammattikorkeakoulu (Jamk)** |
| **Tutkinto-ohjelman päällikkö**      |
| **Ohjaava(t) opettaja(t)**      |

**Opiskelija**

|  |  |
| --- | --- |
| **Opinnäytetyön tekijä(t), opiskelijanumero(t) ja yhteystiedot** (sähköpostiosoite, puhelinnumero) |       |

# Opinnäytetyö

|  |
| --- |
| Opinnäytetyön aiheOpiskelija laatii opinnäytetyön seuraavasta aiheesta: |
|       |
| Tausta-aineiston julkisuusOpinnäytetyöhön sisältyy salassa pidettävää tausta-aineistoa (liitteet) ja Jamkin, toimeksiantajan ja opinnäytetyön tekijöiden kesken on laadittu Opinnäytetyön liiteaineiston salassapitosopimus. [ ]  Ei [ ]  Kyllä, liitteenä tässä sopimuksessa |

# Sopimusehdot

## Ohjaus

Jyväskylän ammattikorkeakoulu (Jamk) vastaa opinnäytetyön ohjauksesta. Jamk ja opettaja eivät ole konsulttivastuussa työstä.

## Dokumentointi

Työstä laaditaan Jamkin opinnäyteohjeen mukainen kirjallinen esitys, joka luovutetaan toimeksiantajalle ja ammattikorkeakoululle. Jamk arkistoi opinnäytetyön sähköisesti.

Opinnäytetyö julkaistaan sähköisesti Theseuksen avoimessa kokoelmassa tai vaihtoehtoisesti Theseuksen käyttörajatussa kokoelmassa.

## Oikeudet

Opinnäytetyön tekijänoikeudet kuuluvat opiskelijalle. Toimeksiantaja saa käyttöoikeuden opinnäytetyöhön sen valmistuttua. Käyttöoikeuden laajuus sovitaan aina erikseen tekijän ja toimeksiantajan välillä. Mikäli opinnäytetyön yhteydessä on syntynyt muita teoksia tai aineettomia oikeuksia, sopivat tekijä ja toimeksiantaja näiden oikeuksien luovuttamisesta ja käytöstä aina erikseen.

## Keksinnöt

Jos opinnäytetyön tekijä on osallisena keksintöön, joka patentoidaan, mainitaan hänet yhtenä keksijöistä. Mahdollisesta

keksintökorvauksesta sovitaan erikseen noudattaen Jamkin keksintöohjeen linjauksia.

## Työsuhde

Mahdollisesta työsuhteesta tai työstä maksettavasta palkkiosta toimeksiantaja ja opinnäytetyön tekijä sopivat erikseen. Opinnäytetyötä tekevät opiskelijat ovat Jamkin tapaturmavakuutuksen piirissä, mikäli heillä ei ole työsuhdetta opinnäytetyön toimeksiantajaan.

## Opinnäytetyön julkisuus ja salassapidettävät liiteaineistot

Jamkin tutkintosäännön §20 mukaan kokonaan salassa pidettävää opinnäytetyötä ei voi tehdä. Opinnäytetyö on julkinen heti, kun se on hyväksytty. Julkiseen opinnäytetyöhön ei sisällytetä toimeksiantajan liike‐ tai ammattisalaisuuksia, vaan ne jätetään työn liitemateriaaliksi. Salassapidettävästä liitemateriaalista on laadittava erillinen Opinnäytetyön liiteaineiston salassapitosopimus, joka laaditaan Jamkin, yrityksen ja opinnäytetyön tekijöiden kesken.

Toimeksiantaja sitoutuu ohjauksellaan myötävaikuttamaan siihen, että opinnäytetyöhön ei sisällytetä salassa pidettävää tai luottamuksellista tietoa.

Toimeksiantajan nimeämälle edustajalle varataan mahdollisuus tutustua opinnäytetyöhön viimeistään kaksikymmentä (20) päivää ennen aiottua tarkastukseen luovuttamista.

## Opinnäytetyön esitys

Opinnäytetyön esitys on aina julkinen. Työn toimeksiantaja ja opinnäytetyön tekijä määrittävät yhdessä esityksen sisällön siten, että esitys ei loukkaa salassapitosopimusta.

## Vastuut

Sopijaosapuolet ovat vastuussa toisilleen sopimusrikkomuksen aiheuttamista vahingosta. Vastuun ulkopuolelle on rajattu välilliset vahingot. Vastuun syntyminen edellyttää tahallaan tai törkeällä huolimattomuudella aiheutettua sopimusrikkomusta.

# Allekirjoitukset

Tätä sopimusta on laadittu kaksi (2) kappaletta, yksi toimeksiantajalle ja yksi opiskelijalle, joka tallentaa allekirjoitetun sopimuksen edelleen Jamkin Wihi-järjestelmään PDF-muodossa. Jamk arkistoi sopimuksen sähköisesti. Sopimus astuu voimaan allekirjoitushetkellä.

|  |
| --- |
|       |
| Aika ja paikka |
|       |
| **Toimeksiantajan edustaja** (allekirjoitus ja nimenselvennys) |
|       |
| **Opinnäytetyön tekijä(t)** (allekirjoitus ja nimenselvennys)      |
| **Jyväskylän ammattikorkeakoulun edustaja, opinnäytetyön ohjaaja** (nimike, allekirjoitus ja nimenselvennys) |

Liitteet [ ]  Opinnäytetyön salassapitosopimus

Jakelu Toimeksiantaja

Jyväskylän ammattikorkeakoulu (PDF-muodossa, sähköinen)

Opiskelija(t)